# name
Correlació entre rendiment executiu i expertesa motriu al final de la infància. Anàlisi del procés de formació de les seleccions catalanes de minibàsquet

# metadata.dc.contributor.other[].value
Universitat de Barcelona. Facultat d'Educació

# metadata.dc.description.abstract[].value
[cat] Aquesta Tesi doctoral té com a objectiu identificar les relacions entre el rendiment de les Funcions Executives i el grau d’expertesa en bàsquet al final de la infància. L’estudi de la incidència recíproca entre motricitat i cognició ha gaudit de nombrosos avenços fruit de l’interès i les aportacions de disciplines científiques anteriorment allunyades de l’àmbit de l’activitat física, l’esport i la motricitat, com són la neurociència cognitiva i del desenvolupament. Aquestes han descrit els requeriments cognitius presents en la pràctica d’esports col·lectius, com és el bàsquet. En aquesta Tesi s’ha avaluat el rendiment de les Funcions Executives des d’una perspectiva conductual (BRIEF2) i clínica (Bateria de proves neuropsicològiques) a un total de 212 infants (106 nens i 106 nenes), d’edats compreses entre els 11,09 i 11,61 anys, de dues mostres diferents: a) 97 infants de 6è d’Educació Primària (42 nens i 55 nenes), i b) 115 infants (64 nens i 51 nenes) escollits pel comitè tècnic de la Federació Catalana de Basquetbol per ser susceptibles de formar part de les seleccions catalanes masculina i femenina de minibàsquet, que han participat al campionat d’Espanya de seleccions autonòmiques del 2022. Mitjançant un disseny descriptiu i una anàlisi d’inferència s’han observat diferències en el rendiment de les Funcions Executives en relació a la pràctica del basquetbol, el seu nivell d’expertesa i el gènere dels infants. Els resultats han mostrat un comportament diferenciat entre tipus d’avaluació de les Funcions Executives. La prova conductual ha demostrat un millor rendiment executiu entre practicants i ha permès discriminar segons expertesa en tots els components i índexs generals de les Funcions Executives avaluats, a excepció de la regulació emocional, que no distingeix entre grups. En canvi, l’avaluació clínica ha mostrat un millor rendiment de la memòria de treball, inhibició i flexibilitat cognitiva, diferenciant-los d’altres components que semblen no incidir en la pràctica del joc. L’estudi ha observat un comportament diferenciat entre gèneres, però aquestes diferències deixen de ser significatives a mesura que s’incrementa el nivell d’expertesa.

# metadata.dc.description.abstract[].value
[eng] The aim of this doctoral thesis is to identify the relationships between the performance of Executive Functions and the level of basketball expertise at the end of childhood. The study of the reciprocal incidence between motor skills and cognition has experienced a great advance thanks to the interest and contributions of scientific disciplines previously distant from the field of physical activity, sport, and motor skills, such as cognitive and developmental neuroscience. These have described the cognitive requirements in the practice of team sports, such as basketball. In this Thesis, he performance of Executive Functions has been evaluated from behavioral (BRIEF2) and clinical perspective (neuropsychological test battery) in 212 children (106 boys and 106 girls), aged between 11,09 and 11,61 years, from two different samples: a) 97 infants in the 6th grade of primary education (42 boys and 55 girls), and b) 115 infants (64 boys and 51 girls) chosen by the technical committee of the Catalan Basketball Federation for being eligible to be part of the Catalan men’s and women’s mini- basketball teams that have participated in the Spanish championship of regional teams in 2022. Using a descriptive design and an inference analysis, differences in the performance of Executive Functions have been observed in relation to basketball practice, level of expertise and gender. The results have shown a difference between types of assessment of Executive Functions. The behavioral test has demonstrated better executive performance among practitioners and has allowed to discriminate according to expertise in all components and general indexes of the Executive Functions assessed, except for emotional regulation, which does not distinguish between groups. However, clinical evaluation has shown improved performance in working memory, inhibition, and cognitive flexibility, as opposed to other components that do not seem to influence the game. The study has observed differences between genders, but these are no longer significant as the level of expertise increases.

# metadata.dc.title[].value
Correlació entre rendiment executiu i expertesa motriu al final de la infància. Anàlisi del procés de formació de les seleccions catalanes de minibàsquet